แถ่น แท๊น แท้นนน!!! และแล้วก็ถึงเวลาฤกษ์งามยามดีที่ร้านชาบูน้องใหม่ล่าสุดถือกำเนิด (ไปงานประเดิมเปิดร้านมาค่า วันแรกของร้าน 9/04/59) ชาบูที่ทำด้วยใจของ 2 พี่น้อง อยากให้ทุกคนได้ไปลองกันค่ะ ... P และ N มาจากชื่อเจ้าของร้านทั้งสองคนค่ะ

- การเดินทาง - 
หากมาจากเส้นถนนบรมราชชนนีขาออกนอกเมือง ให้เลี้ยวซ้ายตามป้ายพุทธมณฑลสาย 2 นะคะ มันจะวนกลับรถไปฝั่งตรงข้ามให้เลย คราวนี้ก็ตรงโลดๆเลยค่ะ ตรงเข้าไปจนเจอแยกถนนศาลาธรรมสพน์ เราก็เลยแยกนั้นไป จอดรถกันได้ริมทางเลยค่ะ ร้านอยู่ริมฟุตบาททางซ้าย (หน้าร้านที่ว่าการอำเภอใจ สาย 2) หรือถ้าไม่มีที่จอดริมทาง จะเลี้ยวเข้าถนนศาลาธรรมสพน์ แล้วเลี้ยวขวาเข้าไปจอดรถในเวิ้งก็ได้ค่ะ เดินผ่านทางร้านที่ว่าการฯมาก็ได้

- บรรยากาศ - 
ร้านอาจจะไม่ได้ตกแต่งสวยมากนัก เพราะเป็นร้านที่อยู่ริมทางบนฟุตบาท แต่ก็มีสไตล์เป็นของตัวเอง ทุกโต๊ะถูกจัดไว้แบบสะอาดสอ้าน มีโต๊ะรองรับลูกค้าได้แค่ 5 โต๊ะด้านนอก ... หากลูกค้าเยอะ หรือลูกค้านัดเพื่อนด้านในร้านที่ว่าการอำเภอฯ ก็สามารถสั่งเข้าไปได้นะคะ (เรียกว่าคนละเจ้าของร้าน แต่ก็เป็นมิตรสหายสนิทกันค่ะ) 
*ทางร้านกำลังดำเนินการจัดพื้นที่ด้านในร้านที่ว่าการฯอยู่นะคะ โดยจะเป็นการตกแต่งที่เป็นไปในทิศทางเดียวกับร้านที่ว่าการอำเภอฯเลย แนวการตกแต่งสไตล์เก่านิดๆ จาก prop master ที่ดูแลฉากหนังเรื่องแฟนฉัน คิดถึงบรรยากาศแบบนั้นกันได้ที่ร้านเลยค่ะ*

- อาหาร - 
ชาบูชองทางร้านจะเป็นสไตล์ชาบูน้ำดำ รสชาติน้ำซุปไม่หนักเท่าสุกี้ยากี้ของญี่ปุ่น จะเป็นน้ำซุปใสๆที่ต้มด้วยปลาแห้งจนได้ความหอมและหวานผสมด้วยโชยุและอื่นๆตามสูตรของทางร้าน ทานกับเนื้อและผักที่สั่งกันได้ตามใจค่ะ (ทางร้านมีแบบเซ็ทและ a-la-carte นะคะ ไม่มีบุฟเฟต์นะจ๊ะ) ... น้ำจิ้มเป็นแบบน้ำจิ้มสุกี้ค่ะ รสชาติเข้มข้นเพราะเชฟทำน้ำจิ้มไม่ขี้เหนียวปรุงแบบจัดเต็ม เติมพริก+กระเทียมกันตามชอบ เสริมรสอีกนิดด้วยมะนาวสดๆ ที่มาให้เราบีบกันเอง ไม่ต้องห่วงว่าจะได้สารให้ความเปรี้ยวจากมะนาวขวดกันนะคะ ... เนื้อสัตว์ทุกอย่างสดและสะอาด ทางร้านสไลด์กันจานต่อจานทเพื่อไม่ให้หมูและเนื้อกลายเป็นเกล็ดน้ำแข็งจากการแช่เย็น ผักและเห็ดก็ผ่านการล้างมาอย่างสะอาดค่ะ 

- การบริการ - 
ตอนนี้อาจจะมีอาหารช้ากันไปบ้าง เพราะว่าเพิ่งจะได้เริ่มร้านกันวันแรก แล้วยังทำกันเองในครอบครัว แต่ลูกค้าแต่ละโต๊ะก็น่ารักนะคะ เท่าที่เห็นคือทุกโต๊ะมาแบบยังไม่รู้จักร้านเลย แค่เห็นร้านใหม่ก็เลยมาลอง แล้วก็เข้าใจและไม่ว่าสักคำ ลูกค้ายิ้มแย้มกัน เจ้าของร้านก็แฮปปี้ (อันนี้ได้คุยกับเจ้าของร้านน๊า) 

เอาเป็นว่าร้านนี้ทำอาหารใส่ใจเหมือนการทำให้คนที่บ้านทานค่ะ พาเด็กๆพาเพื่อนๆมาทานกันได้  ถ้าได้มาลองแล้วมีคำชม ทางร้านก็ยินดีรับมาเป็นกำลังใจ หากเป็นคำติ ทางร้านก็พร้อมนำไปปรับปรุงแก้ไขค่ะ .... อ่อ!! ลืมแจ้งข้อมูลร้านอีกนิด ร้านเปิดทุกวันพุธ-วันจันทร์ (หยุดวันอังคาร) เวลา 17.00-23.00 น. นะคะ ????